1. ΑΝΑΓΚ. ΝΟΜΟΣ υπ’ αριθ. 971 της 23/29 Νοεμ. 1937 Περί ασφαλίσεως των Υπαλλήλων των Εργατικών Επαγγελματικών Οργανώσεων. Άρθρ.1.–1.Συνιστάται Νομικόν Πρόσωπον Δημοσίου Δικαίου εδρεύον εν Πειραιεί υπό τον τίτλον «Ταμείον Ασφαλίσεως των Υπαλλήλων των Εργατικών Επαγγελματικών Οργανώσεων». 2.Σκοπός του Ταμείου τούτου είναι η επικουρική ασφάλισις των εν τω επομένω άρθρω αναφερομένων προσώπων κατά των κινδύνων της αναπηρίας, του γήρατος και του θανάτου. Άρθρ.2.–1.Εις το Ταμείον τούτο ασφαλίζονται υποχρεωτικώς οι υπάλληλοι και υπηρέται των νομίμως ανεγνωρισμένων και λειτουργουσών Εργατικών και υπαλληλικών Οργανώσεων. 2.Εν τη εννοία του όρου υπάλληλοι περιλαμβάνονται δια την εφαρμογήν του παρόντος Νόμου και τυγχάνουσι παροχών και οι κατά τας διατάξεις των οικείων καταστατικών υπέρ την τριετίαν διατελέσαντες ή διατελούντες εκάστοτε εκπρόσωποι των οργανώσεων τούτων. 3.Της ασφαλίσεως ταύτης εξαιρούνται οι εκπρόσωποι των ως άνω οργανώσεων οίτινες έχουσι διατελέσει Υπουργοί. Άρθρ.3.–Πόροι του Ταμείου ορίζονται: α)Εισφορά των Οργανώσεων εξ 6% επί του τελευταίου μισθού ή ημερομισθίου το οποίον ελάμβανον οι παρά τω Ταμείων τούτω ησφαλισμένοι προ της εκλογής αυτών ως εκπροσώπων των Εργατικών και υπαλληλικών Επαγγελματικών Οργανώσεων. β)Εισφορά των ησφαλισμένων εξ 6% επί των τυχόν δυνάμει διατάξεως του οικείου Καταστατικού των Οργανώσεων τούτων παρεχομένων μισθών, αποζημιώσεων ή αμοιβών εις τους εκπροσώπους αυτών και το τυχόν υπηρετούν υπαλληλικόν και υπηρετικόν προσωπικόν αυτών. γ)Καταβολή υπό των εργοδοτών κατά την πρώτην ημέραν της εβδομάδος της Εργατικής Αμίλλης δύο δραχμών, δι’ έκαστον απασχολούμενον εν τη επιχειρήσει των και οπωσδήποτε αμειβόμενον πρόσωπον. δ)Πάσα πρόσοδος προερχομένη εκ της περιουσίας του Ταμείου τούτου ως και πάσα πρόοδος εκ χαριστικής αιτίας. Άρθρ.4.–Το Διοικητικόν Συμβούλιον του Ταμείου δύναται να διαθέση μέχρι του ενός τρίτου των ετησίων πόρων αυτού προς άσκησιν προνοίας υπέρ υπερηλίκων, ασθενών και οπωσδήποτε αναξιοπαθούντων ησφαλισμένων ή χηρών αυτών ή ανηλίκων ορφανών αυτών πέραν των κατά τας διατάξεις του επομένου άρθρου ορισθησομένων τακτικών παροχών του Ταμείου. Άρθρ.5.–1.Δια Καταστατικού του Ταμείου εγκριθησομένου κατά την διαδικασίαν του άρθρου 59, του Α.Νόμου «περί Οργανισμού του Υπουργείου Εργασίας» ως τούτο ηρμηνεύθη δια του υπ’ αριθ. 694/1937 Α.Νόμου «περί αυθεντικής ερμηνείας, συμπληρώσεως και τροποποιήσεως διατάξεών τινων της ασφαλιστικής νομοθεσίας» θα ορισθούν αι παροχαί του ασφαλιστικού κλάδου προς τους ησφαλισμένους και τους εκ τούτων έλκοντας δικαιώματα, ο τρόπος εισπράξεως και διαχειρίσεως των πόρων, αι προϋποθέσεις ας δέον  (Αντί για τη σελ.301(δ) Σελ. 301(ε) Τεύχος 1323 Σελ. 59 Ταμείο Επικ.Ασφ.Εκπρ.και Υπαλ.Εργατ.Επαγγ.Οργανώσεων(ΤΕΑΕΥΕΕΟ) 39.Η.Α.1 3 να πληρούν οι ησφαλισμένοι και οι εξ αυτών έλκοντες δικαιώματα, ίνα τύχωσι ασφαλιστικών παροχών, ο τρόπος εξακριβώσεως των προϋποθέσεων τούτων, ο τρόπος υπολογισμού της προϋπηρεσίας των, ο τρόπος της εκπροσωπήσεως του Ταμείου, τ’ αφορώντα γενικώς τον έλεγχον, ως και πάσα άλλη λεπτομέρεια αναγκαία δια την εκπλήρωσιν των σκοπών του Ταμείου. 2.Πάσα έγκρισις ή τροποποίησις του ως άνω καταστατικού θα ενεργήται συμφώνως προς τας διατάξεις του άρθρ. 59 του Α.Νόμου «περί Οργανισμού του Υπουργείου Εργασίας» ως αύτη ηρμηνεύθη υπό του Α.Νόμου υπ’ αριθ. 694/1937. 3.Η ισχύς του παρόντος Νόμου άρχεται από της δημοσιεύσεως του δια της Εφημερίδος της Κυβερνήσεως. 